<classify> Ni ushindi wa tatu mfululizo kwa timu hiyo katika ligi hiyo, lakini ukiwa ni ushindi wa pili tangu Simba imuondoe Kocha Mkuu wa timu hiyo, Dylan Kerr raia wa Uingereza na nafasi yake kukaimiwa na Mganda, Jackson Mayanja.Jumamosi Simba ilipata ushindi wa bao 1-0 dhidi ya Mtibwa Sugar katika uwanja huohuo, ikiwa ni mchezo wa kwanza tangu iwe chini ya Mayanja, ingawa ulikuwa wa pili mfululizo kushinda baada ya awali kuifunga Ndanda FC bao 1-0 kwenye Uwanja wa Nangwanda Sijaona Mtwara.Kutokana na ushindi huo wa jana, Simba sasa imefikisha pointi 33 katika msimamo wa Ligi Kuu Tanzania Bara ikiendelea kushika nafasi ya tatu nyuma ya Yanga yenye pointi 36 na Azam inayoongoza ikiwa na pointi 39.Azam imechukua usukani wa ligi jana kutoka kwa Yanga, baada ya kuibuka na ushindi wa mabao 2-1 katika mchezo wake dhidi ya Mgambo Shooting uliofanyika Uwanja wa Mkwakwani, Tanga.Hata hivyo msimamo wa ligi hiyo unaweza ukabadilika leo, wakati Yanga itakaposhuka Uwanja wa Taifa, Dar es Salaam kucheza na Majimaji ya Songea, ambapo kama itaibuka na ushindi itarejea kileleni kutokana na kuwa na uwiano mzuri wa mabao ya kufunga na kufungwa.Katika mchezo wa jana, Simba ilibidi isubiri hadi dakika ya 52 kushangilia bao la kwanza kwa mkwaju wa penalti mfungaji akiwa Hamis Kiiza baada ya Danny Lyanga kukwatuliwa eneo la hatari.Dakika kumi baadaye, Simba walipata bao la pili mfungaji akiwa Lyanga baada ya kuwatoka mabeki wa JKT Ruvu, bao lililoibua shangwe kutoka kwa mashabiki wa timu hiyo. JKT Ruvu inayonolewa na kocha wa zamani wa Simba, Abdallah Kibadeni ilijitahidi kucheza kwa nguvu, lakini umaliziaji haukuwa mzuri kwa washambuliaji wake kushindwa kulenga lango kila walipokaribia eneo la hatari.Simba SC; Vincent Angban, Emery Nimubona, Mohammed Hussein TshabalalaAbdi Banda, Hassan Isihaka, Juuko Murushid, Justice Majabvi, Mwinyi Kazimoto, Jonas Mkude, Hamisi Kiiza, Daniel Lyanga Raphael Kiongera na Peter MwalyanziHassan Kessy.JKT Ruvu; Hamisi Seif, Michael Aidan, Paul Mwidivi, Sesil Efrem, Nurdin Mohammed, Naftari Nashon, Hassan Dilunga, Issa Ngao Amos Mgisa, Samuel Kamuntu Saad Kipanga, Hamisi ThabitNajim Magulu na Mussa Said.Naye Alexander Sanga anaripoti kuwa Stand United jana iliibuka na ushindi wa mabao 2-1 dhidi ya Toto Africans kwenye Uwanja wa Kambarage, Shinyanga. Kutokana na ushindi huo, Stand United imepaa kwa nafasi moja kutoka ya tano iliyokuwepo mwanzo na kuishusha Mtibwa Sugar baada ya kufikisha pointi 28.Mtibwa ina pointi nne. Bao la kwanza la Stand United lilifungwa dakika ya 21 na Vitalis Mayanga kutokana na mpira wa adhabu wa Nassor Said na kumshinda kipa Mussa Mohammed.Stand walipata bao la pii dakika ya 38 mfungaji akiwa Selemani Kassim Selembe kutokana na pasi ya Selemani Mrisho, wakati bao la Toto lilifungwa dakika ya 80 na Miraji Makka kutokana na mpira wa adhabu uliomshinda kipa Frank Muwonge.Mchezaji wa Toto Africans raia wa Ivory Coast Assouman David alipewa kadi nyekundu na mwamuzi kutoka Kagera, Ahamada Simba kutokana na kumchezea vibaya Japhet Vedastus.Kutoka Tanga, Mwandishi Wetu anaripoti kuwa Azam iliifunga Mgambo Shooting mabao 2-1, hivyo kukalia usukani wa ligi hiyo kwa muda wakati wakisubiri hatima ya mchezo wa Yanga na Majimaji leo.Mabao ya Azam jana yalifungwa na beki wa kulia wa timu hiyo Shomary Kapombe, wakati lile la Mgambo ambayo Jumamosi iliifunga JKT Ruvu mabao 5-1 Uwanja wa Karume, Dar es Salaam lilifungwa na Bolly Shaibu.Katika mechi nyingine zilizochezwa jana, Prisons iliifunga Coastal Union mabao 2-1 Uwanja wa Sokoine Mbeya, huku Uwanja wa Nangwanda Sijaona, Mtwara, wenyeji Ndanda waliifunga Mbeya City mabao 4-1.  <topic>: MICHEZO 